stanford-oval/wikipedia huggingface dataset:
จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก)
การสวรรคตและการฝังพระศพ

ในเดือนพฤศจิกายม ค.ศ. 1925 สมเด็จพระราชินีอเล็กซานดรา พระราชชนนีในสมเด็จพระเจ้าจอร์จที่ 5 ซึ่งเป็นพระเชษฐภคินีที่ทรงสนิทสนมมากที่สุดเสด็จสู่สวรรคาลัย สิ่งนี้นับเป็นการสูญเสียครั้งสุดท้ายเกินกว่าจักรพรรดินีมารีเยีย ผู้ทรงพระชราจะทรงทนรับได้ แกรนด์ดยุกอะเลคซันดร์ มีฮาอิโลวิชแห่งรัสเซีย ซึ่งเป็นพระชามาดา (ลูกเขย) ได้เขียนเกี่ยวกับบั้นปลายพระชนม์ชีพของจักรพรรดินีไว้ว่า "พระองค์ทรงพร้อมที่จะพบกับพระผู้สร้างแล้ว" จักรพรรดินีมารีเยียเสด็จสู่สวรรคาลัยในวันที่ 13 ตุลาคม ค.ศ. 1928 ณ พระตำหนักที่เคยทรงประทับร่วมกับสมเด็จพระราชินีอเล็กซานดรา ซึ่งเป็นพระเชษฐภคินี ที่เมืองฮวิดอร์ ใกล้กับกรุงโคเปนเฮเกน สิริพระชนมายุ 81 พรรษา พระองค์เป็นจักรพรรดินีในราชวงศ์โรมานอฟที่เสด็จสวรรคตเป็นคนสุดท้าย
หลังจากการทำพิธีทางศาสนาในโบสถ์ออร์ทอดอกซ์รัสเซียอะเลคซันดร์เนฟสกี พระบรมศพของจักรพรรดินีได้รับการบรรจุฝังอยู่ในวิหารหลวงรอสคิลด์ อันเป็นสุสานหลวงของพระราชวงศ์เดนนิช ตามพระชาติกำเนิดที่ทรงพระราชสมภพเป็นเจ้าหญิงเดนนิช ในปี ค.ศ. 2005 สมเด็จพระราชินีนาถมาร์เกรเธอที่ 2 แห่งเดนมาร์กและประธานาธิบดีวลาดิมีร์ ปูตินแห่งรัสเซียและรัฐบาลของทั้งสองประเทศได้เห็นพ้องต้องกันว่าจะอัญเชิญพระบรมศพพระจักรพรรดินีคืนสู่กรุงเซนต์ปีเตอส์เบิร์กเพื่อให้สอดคล้องกับที่มีพระราชประสงค์จะได้รับการบรรจุฝังไว้เคียงข้างกับสมเด็จพระราชสวามี  เกิดขึ้นตั้งแต่วันที่ 23 ถึงวันที่ 28 กันยายน ค.ศ. 2006 ในพระราชพิธีพระบรมศพ ซึ่งบุคคลสำคัญระดับสูงมาร่วมงานเป็นจำนวนมาก รวมทั้งเจ้าชายมกุฎราชกุมารและเจ้าหญิงมกุฎราชกุมารีแห่งเดนมาร์ก เจ้าชายและเจ้าหญิงไมเคิลแห่งเคนต์ เกิดเหตุการณ์วุ่นวายขึ้น โดยมีกลุ่มคนยืนรอบโลงพระศพแน่นขนัดมากเสียจนทำให้นักการทูตหนุ่มชาวเดนมาร์กคนหนึ่งตกลงไปในช่องที่เตรียมไว้สำหรับบรรจุฝังพระบรมศพก่อนจะมีการวางหีบพระบรมศพลงมา ในวันที่ 26 กันยายน ค.ศ. 2006 พระบรมรูปของจักรพรรดินีมารีเยียใกล้กับพระตำหนักเล็ก อันเป็นที่ประทับประจำของพระองค์ในพระราชวังปีเตอร์โฮฟได้เปิดสู่สาธารณชน หลังจากการทำพิธีทางศาสนาในมหาวิหารเซนต์ไอแซ็ก พระบรมศพได้รับการบรรจุอยู่เคียงข้าง จักรพรรดิอะเลคซันดร์ที่ 3 พระราชสวามี เมื่อวันที่28 กันยายน ค.ศ. 2006 ณ ป้อมปีเตอร์และปอล อันเป็นสุสานหลวงที่ประดิษฐานพระบรมศพจักรพรรดิและจักรพรรดินีแห่งรัสเซียทุกพระองค์ตั้งแต่จักรพรรดิปีเตอร์ที่ 1 มหาราชเป็นต้นมา รวมเป็นเวลา 140 ปีหลังจากการเสด็จมาประเทศรัสเซียเป็นครั้งแรกและเกือบ 78 ปีหลังจากการเสด็จสู่สวรรคาลัย
พระอิสริยยศ

ค.ศ. 1847 – ค.ศ. 1853: เจ้าหญิงดักมาร์แห่งชเลสวิช-ฮ็อลชไตน์-เซินเนอปอร์-กลึคส์บวร์ค 
 (Her Serene Highness Princess Dagmar of Schleswig-Holstein-Sonderburg-Glücksburg)
ค.ศ. 1853 – ค.ศ. 1858: เจ้าหญิงดักมาร์แห่งเดนมาร์ก (Her Highness Princess Dagmar of Denmark)
ค.ศ. 1858 – ค.ศ. 1866: เจ้าหญิงดักมาร์แห่งเดนมาร์ก (Her Royal Highness Princess Dagmar of Denmark)
ค.ศ. 1866 – ค.ศ. 1881: แกรนด์ดัชเชสมารีเยีย เฟโอโดรอฟนา ซาเรฟนาแห่งรัสเซีย 
 (Her Imperial Highness Grand Duchess Maria Feodorovna, Tsarevna of Russia)
ค.ศ. 1881 – ค.ศ. 1894: จักรพรรดินีแห่งรัสเซีย (Her Imperial Majesty The Empress of Russia)
ค.ศ. 1894 – ค.ศ. 1928 : จักรพรรดินีมารีเยีย เฟโอโดรอฟนา พระบรมราชชนนีพันปีหลวงแห่งรัสเซีย 
(Her Imperial Majesty The Dowager Empress Maria Feodorovna of Russia)
บรรณานุกรม

A Royal Family - The Story of Christian IX and his European descendants, by Anna Lerche and Marcus Mandal. ISBN 87-15-10957-7 - ในบทที่ชื่อ "ความรักและการปฏิวัติ - โชคชะตาของดักมาร์ในช่วงความยิ่งใหญ่และความเสื่อมของจักรวรรดิรัสเซีย" ข้อมูลที่ดีเลิศจากการเข้าถึงเอกสารลับของพระราชวงศ์และการสัมภาษณ์สมาชิกพระราชวงศ์ต่างๆ ของยุโรป
Empress Maria Fiodorovna, by A.I. Barkovets and V.M.Tenikhina, Abris Publishers, St.Petersburg, 2006.
Empress Maria Feodorovna's Favourite Residences in Russia and Denmark, by Galina Korneva and Tatiana Cheboksarova, Liki Rossi, St.Petersburg, 2006.
Little Mother of Russia: A Biography of Empress Marie Fedorovna, by Coryne Hall. ISBN 978-0-8419-1421-6 - เป็นข้อมูลทางด้านอัตชีวประวัติมาตรฐานของจักรพรรดินีมารีเยีย เฟโอโดรอฟนา
The Court of the Last Tsar, by Gregory King. ISBN 978-0-471-72763-7 - ข้อมูลเกี่ยวกับบทบาทของจักรพรรดินีพันปีหลวงในราชสำนักของจักรพรรดินิโคลัสที่ 2 พระราชโอรส และความไม่ชอบและไม่ไว้วางใจในจักรพรรดินีอะเลคซันดรา
อรสา พรหมประทาน

| อรสา พรหมประทาน |
| --- | --- |
เกิด: 29 พฤศจิกายน พ.ศ. 2494 (73 ปี) จังหวัดพิษณุโลก อรสา ทองพรหม
อาชีพ: นักแสดง ผู้จัดละคร นางงาม
ปีที่แสดง: พ.ศ. 2512–ปัจจุบัน
ผลงานเด่น: ชฎา - อีแตน (2526)   หม่อมพรรณราย - แต่ปางก่อน (2530)   คุณนายพุดซ้อน - สะใภ้จ้าว (2545)   งามพิศ - อุ้มรักปาฏิหาริย์ (2565)
เมขลา: นักแสดงสมทบหญิงหญิงดีเด่น  พ.ศ. 2526 - อีแตน
ThaiFilmDb
อรสา พรหมประทาน มีชื่อเล่นว่า "ติ๋ว" มีชื่อจริงชื่อ อรสา ทองพรหม เกิดเมื่อวันที่ 29 พฤศจิกายน พ.ศ. 2494  เข้าสู่วงการบันเทิงจากการประกวดนางสาวไทย ประจำปี พ.ศ.2512 ได้รับรางวัลขวัญใจช่างภาพ และได้รางวัลชนะเลิศ มิสเอซี อัสสัมชัญประจำปี พ.ศ. 2513 หลังจากนั้นมีผลงานมากมายทั้งจอแก้วและจอเงิน และเคยจัดละครให้กับ ช่อง 3 เอชดี ร่วมกับ ทัศน์วรรณ เสนีย์วงศ์ ณ อยุธยา ในนามของบริษัท ทีวาย โปรดักชั่น จำกัด
ประวัติ

อรสา พรหมประทาน เกิดเมื่อวันที่ 29 พฤศจิกายน พ.ศ. 2494 ที่ตำบลนครป่าหมาก อำเภอบางกระทุ่ม จังหวัดพิษณุโลก เป็นบุตรของคุณพ่อแสวง กับ คุณแม่จำรัสศรี ทองพรหม คุณพ่อคุณแม่เสียชีวิตตั้งแต่เธอเป็นวัยรุ่น เธอจึงย้ายมาอยู่กรุงเทพฯ อยู่กับอาซึ่งเป็นเจ้าของร้านเสริมสวยชื่อร้าน ลัดดา ที่มักมีคนดังมาใช้บริการบ่อยครั้ง เช่น เพชรา เชาวราษฎร์, ชูศรี มีสมมนต์,ปรียา รุ่งเรือง ฯลฯ เพชรา เชาวราษฎร์จึงได้แนะนำให้อาส่งอรสาเข้าประกวด อาจึงได้ส่งเธอเข้าประกวดนางสาวไทย ในการประกวดประจำปี พ.ศ. 2512 โดยเธอได้ผ่านการคัดเลือกจนเข้าถึงรอบ 10 คนสุดท้าย ปีถัดมา พ.ศ. 2513 เธอได้เข้าร่วมประกวดมิส เอ.ซี. ในงานเอ.ซี.บอลล์ ของโรงเรียนอัสสัมชัญ และสามารถคว้ามงกุฎมาครองได้
อรสาเข้าสู่วางการภาพยนตร์ ในการช้กชวนของ สนั่น นาคสู่สุข แสดงเรื่อง 7 ดอกจิก (2518) ประกบกับ 7 พระเอก นำโดย กรุง ศรีวิไล และ ไพโรจน์ ใจสิงห์ แต่กว่าจะฉาย เธอก็มีผลงานออกมาก่อนแล้วคือ 2 ชาติสมิง (2516) และ รัญจวนจิต (2516) จากนั้นมีผลงานเรื่อง เผ็ด (2518), เศรษฐีรัก (2518), 5 แผ่นดินเพลิง (2518), จักรวาลยอดรัก (2519), แม่นาคบุกโตเกียว (2519), อย่าลืมฉัน (2520), ร้ายก็รัก (2522), บัวสีน้ำเงิน (2523) และ รักนี้บริสุทธิ์ (2524) ฯลฯ เธอได้แสดงละครอีกหลายเรื่อง มีผลงานที่ได้รับรางวัลเมขลาสาขานักแสดงสนับสนุนหญิงดีเด่น ใน พ.ศ. 2526 จากละครเรื่อง อีแตน
อรสามีเพื่อนสนิทในวงการบันเทิงอย่าง ทาริกา ธิดาทิตย์ ทัศน์วรรณ เสนีย์วงศ์ ณ อยุธยา ดวงใจ หทัยกาญจน์ มยุรฉัตร เหมือนประสิทธิเวช ดวงตา ตุงคะมณีสรวงสุดา ชลลัมพี วรายุฑ มิลินทจินดาและ กอบสุข จารุจินดา
ปัจจุบันอรสา ครองโสดและไม่มีบุตร รับงานแสดงในวงการบันเทิงอยู่บ้าง และมีธุรกิจส่วนตัวเช่น อพาร์ตเมนต์ชื่ออรสาเพลส วิภาวดี และ ร้านอาหารอิตาเลียน วิภาวดี เป็นต้น
ผลงานภาพยนตร์

2516 2 ชาติสมิง
2516 รัญจวนจิต
2517 กรุงเทพพิศวาส
2518 7 ดอกจิก
2518 เผ็ด
2518 แค้น
2518 ตัณหา
2518 เศรษฐีรัก
2518 ชาตินักเลง
2518 งิ้วราย
2519 แม่นาคบุกโตเกียว
2519 มหาอุตม์
2519 ท้องนาสะเทือน
2519 จักรวาลยอดรัก
2519 น้ำตาหยดสุดท้าย
2519 5 แผ่นดินเพลิง
2520 อย่าลืมฉัน
2520 เพื่อนรัก
2520 หงส์ทอง
2520 จงอางเพลิง
2520 หัวใจที่ไม่อยากเต้น
2521 โตไม่โตซัดดะ
2521 เสือ สิงห์ กระทิง แรด
2521 ลืมเสียเถิดอย่าคิดถึง
2522 ขาดฉันแล้วเธอจะรู้สึก
2522 ปลาบู่ทอง
2522 นรกบนดิน
2522 ลูกชั่ว
2522 ผู้หญิงมือสอง
2522 พ่อกระดิ่งทอง
2522 ร้ายก็รัก
2523 บัวสีน้ำเงิน
2523 ตามล่า
2524 รักนี้บริสุทธิ์
2524 ดอกฟ้าและโดมผู้จองหอง
2526 พระจันทร์เปลี่ยนสี
2531 อีจู้กู้ปู่ป้า
2533 พันธุ์หมาบ้า
2539 กู๊ดบายซัมเมอร์ เอ้อเหอเทอมเดียว
ละครโทรทัศน์ > ผลงานผู้จัดในนาม บริษัท ทีวาย โปรดักชั่น จำกัด

วัลลี
เกิดเป็นน้องคนเล็ก
ล่องเรือหารัก (2533) ยอดรัก สลักใจ คู่กับ ปภัสรา ชุตานุพงษ์
ทับนางรอ (2533) จริยา สรณะคม
ละครโทรทัศน์ > ซิทคอม

3 หนุ่ม 3 มุม  ปี 1 ตอน เสน่ห์หนุ่ม
บางรักซอย 9 รับบท อาภัสสรา
บ้านนี้มีรัก 19 เมษายน 2558 ตอน ก๋วยเตี๋ยวไก่กับคุณนายเขียวหวาน
เฮง เฮง เฮง ตอน อาหลิว, ผมเป็นผู้ชายค่ะแม่
รางวัล

รางวัลเมขลา ครั้งที่ 4 (พ.ศ. 2526) ดาราสนับสนุนหญิงดีเด่น เรื่อง อีแตน ไทยทีวีสีช่อง 3
รางวัลกินรีทอง มหาชน ครั้งที่ 8 (พ.ศ. 2566) นักแสดงส่งเสริมสร้างสรรค์ดีเด่น เรื่อง อุ้มรักปาฏิหาริย์ ช่อง 7
โรงเรียนสันป่าตองวิทยาคม

| โรงเรียนสันป่าตองวิทยาคม |
| --- | --- |
Sanpatong Wittayakom School

ที่ตั้ง
134 ถนนโยธาธิการ หมู่ 11 ตำบลยุหว่า อำเภอสันป่าตอง จังหวัดเชียงใหม่ 50120
ข้อมูล
ชื่ออื่น: ส.ว. และ S.V.K.
ประเภท: รัฐบาล โรงเรียนมัธยมศึกษาขนาดใหญ่
สถาปนา: 14 กรกฎาคม พ.ศ. 2503
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1008501201
ผู้อำนวยการ: นายสมชาย สันกลกิจ
สี: น้ำเงิน   
คำขวัญ: "สุขภาพดี วิชาเด่น เน้นคุณธรรม เป็นผู้นำชุมชน"
เพลง: มาร์ช ส.ว.(ภาษาไทย) และ SVK Spirit (ภาษาอังกฤษ)
เว็บไซต์: www.svk.ac.th
โรงเรียนรางวัลพระราชทาน ประเภทมัธยมศึกษาขนาดใหญ่ ปีการศึกษา 2549 และ โรงเรียนรางวัลพระราชทาน ประเภทมัธยมศึกษาขนาดใหญ่ ปีการศึกษา 2556
โรงเรียนสันป่าตองวิทยาคม เป็นโรงเรียนรัฐบาล ประเภทโรงเรียนมัธยมศึกษาขนาดใหญ่ และเป็นโรงเรียนมัธยมศึกษาแห่งแรกของอำเภอสันป่าตอง ตั้งอยู่รอบนอกอำเภอเมืองเชียงใหม่ กลุ่มดอยสัพพัญญู มีสถิตินักเรียนสูงสุดทั้งหมด ปี 2553 มีนักเรียนทั้งสิ้น 2,937 คน สังกัดสำนักงานเขตพื้นที่การศึกษามัธยมศึกษา เขต 34 (เชียงใหม่-แม่ฮ่องสอน) ตั้งอยู่เลขที่ 134 ถนนโยธาธิการ หมู่ 11 ตำบลยุหว่า อำเภอสันป่าตอง จังหวัดเชียงใหม่ 50120 มีขนาดพื้นที่ทั้งหมด 225 ไร่ 1 งาน 30 ตารางวา ปัจจุบัน ปีการศึกษา 2567 มีนักเรียนทั้งสิ้น 2222 คน
ประวัติ

โรงเรียนสันป่าตองวิทยาคม ก่อตั้งเมื่อวันที่ 14 กรกฎาคม พ.ศ. 2503 เดิมชื่อโรงเรียนวิสามัญสันป่าตอง สังกัดกรมวิสามัญศึกษา ตั้งอยู่ในเขตท้องที่บ้านเปียง หมู่ที่ 13 ตำบลบ้านแม อำเภอสันป่าตอง จังหวัดเชียงใหม่ ในเนื้อที่ 13 ไร่ 40 ตารางวา เปิดทำการเรียนในระดับชั้นมัธยมศึกษาปีที่ 1 (ม.1) ครั้งแรกมีนักเรียนเพียง 19 คน มีอาคารเรียนมุงใบพลวงเพียงหลังเดียว ต่อมาในปี พ.ศ. 2506 ได้เปลี่ยนชื่อเป็น โรงเรียนบ้านเปียงพิทยาคม และได้ย้ายไปสังกัดกรมวิสามัญศึกษา และในปี พ.ศ. 2510 โรงเรียนได้เข้าโครงการพัฒนาโรงเรียนมัธยมชนบท  เนื่องจากจำนวนนักเรียนเพิ่มขึ้นเป็นจำนวนมาก และบริเวณคับแคบ กรมสามัญได้อนุมัติให้ย้ายไปทำการสอน ณ สถานที่ปัจจุบัน คือเลขที่ 134 หมู่ที่ 11 บ้านศาลา ตำบลยุหว่า อำเภอสันป่าตอง จังหวัดเชียงใหม่ ในเนื้อที่ 521 ไร่ ตั้งแต่ปี พ.ศ. 2517 ได้เปลี่ยนชื่อเป็น โรงเรียนสันป่าตองวิทยาคม ต่อมา ร.พ.ช. ได้ขอยืมใช้พื้นที่ของโรงเรียนส่วนหนึ่งคงเหลือพื้นที่ส่วนที่ใช้อยู่ปัจจุบัน 225 ไร่ 1 งาน 30 ตารางวา
| ภาพถ่ายโรงเรียนในอดีต |
| --- | --- |
ประวัติ > การพัฒนา

โรงเรียนพัฒนาศักยภาพของนักเรียนตั้งแต่ปี พ.ศ. 2549 จนทำให้โรงเรียนสันป่าตองวิทยาคม มีชื่อเสียงจนทำให้โรงเรียนในแถบอำเภอรอบนอกอย่างสันป่าตองวิทยาคมเป็นที่รู้จัก จากที่นักเรียนสามารถสอบเข้าโควตาพัฒนาภาคเหนือของมหาวิทยาลัยเชียงใหม่ ได้เพิ่มขึ้นเป็นจำนวนมากทุกปีและติดลำดับโรงเรียนที่มีเปอร์เซ็นต์ในการสอบเข้าโควตามหาวิทยาลัยเชียงใหม่ 20 อันดับโรงเรียนในภาคเหนือ และในวันที่ 14 กรกฎาคม พ.ศ. 2553 ครบรอบแห่งการสถาปนา 50 ปี สถานที่ในโรงเรียนสันป่าตองวิทยาคม ยังเป็นศูนย์กลางในการจัดงานและกิจกรรมต่างๆของสำนักงานเขตพื้นที่การศึกษาเชียงใหม่เขต 34 และองค์กรต่างๆ เช่น การปราศรัยของพรรคไทยรักไทย โดย พ.ต.ท.ทักษิณ ชินวัตร อดีตนายกรัฐมนตรี, งานแอ่วสันป่าตองครั้งที่ 2, งานวันวิชาการเขตและสนามสอบสถาบันทดสอบทางการศึกษาแห่งชาติ(องค์การมหาชน), เป็นสถานที่จัดงานโครงการ TO BE NUMBER ONE ในวโรกาสที่ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเยี่ยมสมาชิก ทรงติดตามการดำเนินงานโครงการของจังหวัดเชียงใหม่และทรงเปิดชมรม TO BE NUMBER ONE และศูนย์เพื่อนใจ TO BE NUMBER ONE ของโรงเรียนสันป่าตองวิทยาคม
ประวัติ > เหตุการณ์

พ.ศ. 2503 ก่อตั้งโรงเรียนเมื่อวันที่ 14 กรกฎาคม เดิมชื่อโรงเรียนวิสามัญสันป่าตอง สังกัดกรมสามัญศึกษา ตั้งอยู่ในเขตพื้นที่บ้านเปียง หมู่ 13 ตำบลบ้านแม อำเภอสันป่าตอง จังหวัดเชียงใหม่ เนื้อที่ 13 ไร่ 40 ตารางวา เปิดทำการสอนในระดับมัธยมศึกษาปีที่ 1 ครั้งแรกมีนักเรียนเพียง 19 คนมีอาคารเรียนมุงด้วยใบตองตึงเพียงหลังเดียว
พ.ศ. 2508 ได้เปลี่ยนเป็นชื่อจากโรงเรียนวิสามัญสันป่าตองเป็นชื่อโรงเรียนบ้านเปียงพิทยาคม และได้ย้ายไปสังกัดกรมสามัญศึกษา
พ.ศ. 2510 เนื่องจากมีจำนวนนักเรียนเพิ่มขึ้นและสถานที่บริเวณคับแคบ กรมสามัญศึกษาได้อนุมัติให้ย้ายไปทำการสอน ณ ที่ปัจจุบันตั้งอยู่เลขที่ 134 บ้านศาลา หมู่ 11 ตำบลยุหว่า อำเภอสันป่าตอง จังหวัดเชียงใหม่ ในเนื้อที่ 521 ไร่
พ.ศ. 2517 ได้เปลี่ยนชื่อจากโรงเรียนบ้านเปียงพิทยาคมเป็นชื่อโรงเรียนสันป่าตองวิทยาคม ต่อมามีส่วนราชการมาขอใช้ที่ดินจำนวนหนึ่ง ซึ่งทำให้ปัจจุบันพื้นที่โรงเรียนเหลือเพียง 225 ไร่ 1 งาน 30 ตารางวา
พ.ศ. 2535 ได้เข้าโครงการขยายโอกาสเพื่อการศึกษา ระดับมัธยมศึกษาตอนต้น (ค.อมต.ส.ศ.) รุ่นที่ 6
พ.ศ. 2546 โรงเรียนสันป่าตองวิทยาคมถูกเรียกร้องที่ดินของโรงเรียนจัดสร้างโครงการบ้านเอื้ออาทรจากกรมธนารักษ์
พ.ศ. 2549 ได้รับรางวัลสถานศึกษา โรงเรียนรางวัลพระราชทาน ระดับมัธยมศึกษาขนาดใหญ่ ประจำปีการศึกษา 2549ภาพถ่ายมุมสูงโรงเรียน
พ.ศ. 2553 โรงเรียนสันป่าตองวิทยาคม ได้รับคัดเลือกเป็นโรงเรียนยอดนิยมของสำนักงานเขตพื้นที่การศึกษาขั้นพื้นฐานที่คัดเลือกทั่วประเทศ
พ.ศ. 2553 Word Class Standard School ปีที่ครบรอบ 50 ปีแห่งการสถาปนาโรงเรียน
พ.ศ. 2555 โรงเรียนผ่านการประเมินคุณภาพภายนอกรอบที่สาม โดย สมศ. ได้ในระดับคุณภาพ ดีมาก
พ.ศ. 2556 ได้รับรางวัลสถานศึกษา โรงเรียนรางวัลพระราชทาน ระดับมัธยมศึกษาขนาดใหญ่ ประจำปีการศึกษา 2556
อาณาเขต

ทิศเหนือ : ติดกับที่ดินประชาชน บ้านศาลา หมู่ 11 ตำบลยุหว่า อำเภอสันป่าตอง จังหวัดเชียงใหม่
ทิศตะวันออก : ติดกับศูนย์การท่องเที่ยว กีฬาและนันทนาการจังหวัดเชียงใหม่
ทิศตะวันตก : ติดกับโรงเรียนสันป่าตองศึกษา(วัดศรีปันเงิน) และศูนย์วิจัยและบำรุงพันธุ์สัตว์เชียงใหม่
ทิศใต้ : ติดกับเขตตำบลบ้านกลาง ได้แก่ที่ทำการเกษตรอำเภอสันป่าตอง, กรมที่ดินอำเภอสันป่าตอง, วิทยาลัยเกษตรและเทคโนโลยีเชียงใหม่
th
ทำเนียบผู้บริหารโรงเรียน

นับตั้งแต่ก่อตั้งโรงเรียนจนถึงปัจจุบัน โรงเรียนสันป่าตองวิทยาคม มีผู้บริหารทั้งหมด 16 คน ดังต่อไปนี้
| ที่ | ชื่อ | ตำแหน่ง | ปีที่ดำรงตำแหน่ง |
| --- | --- | --- | --- |
| 1 | นายเอนก พุทธศิริ | ครูใหญ่ | พ.ศ. 2503-2509 |
| 2 | นายองอาจ โฆษชุณหนันท์ | อาจารย์ใหญ่ | พ.ศ. 2509-2517 |
| 3 | นายวิฑูรย์ ญาณสมเด็จ | อาจารย์ใหญ่ | พ.ศ. 2517-2518 |
| 4 | นายประสิทธิ์ แสนไชย | ผู้อำนวยการ | พ.ศ. 2518-2524 |
| 5 | นายสมบูรณ์ สิตานนท์ | ผู้อำนวยการ | พ.ศ. 2524-2531 |
| 6 | นางพิวัลย์ วิบุลสันติ | ผู้อำนวยการ | พ.ศ. 2531-2535 |
| 7 | นายณรงค์ บำรุงศรี | ผู้อำนวยการ | พ.ศ. 2535-2543 |
| 8 | นายเขียน แสงหนุ่ม | ผู้อำนวยการ ระดับ 9 | พ.ศ. 2543-2547 |
| 9 | ดร.มานิตย์ ศรีพิทักษ์ | ผู้อำนวยการ ระดับ 9 | พ.ศ. 2547-2550 |
| 10 | นายเสรี สุวรรณเพชร | ผู้อำนวยการ | พ.ศ. 2550-2552 |
| 11 | นายบุญส่ง สมมิตร | ผู้อำนวยการ | พ.ศ. 2552-2554 |
| 12 | นายบุญเสริญ สุริยา | ผู้อำนวยการเชี่ยวชาญ(ระดับ 9) | พ.ศ. 2554-2557 |
| 13 | นายสุพล ประสานศรี | ผู้อำนวยการชำนาญการ | พ.ศ. 2557-2559 |
| 14 | นายเจียมพดล ไชยยาลักษณ์ | ผู้อำนวยการชำนาญการพิเศษ | พ.ศ. 2560- 2565 |
| 15 | นายระวี  คงภาษี | ผู้อำนวยการชำนาญการพิเศษ | พ.ศ.2566-2567 |
| 16 | นายสมชาย  สันกลกิจ | ผู้อำนวยการ | พ.ศ.2567-ปัจจุบัน |
อาคารเรียน สถานที่และสิ่งก่อสร้างอื่น ๆ > อาคารเรียนหลัก

| อาคาร | คำอธิบาย | รูปภาพ |
| --- | --- | --- |
| อาคาร 1 เทอดพิทยา | หมวดคณิตศาสตร์ |  |
| อาคาร 2 จริยานุสรณ์ | หมวดภาษาต่างประเทศที่ 2 หมวดวิชาสุขศึกษา และห้องศูนย์อนุรักษ์พลังงานและสิ่งแวดล้อม |  |
| อาคาร 3 อมรพลา | หมวดภาษาไทยและศูนย์แนะแนวโรงเรียนสันป่าตองวิทยาคม |  |
| อาคาร 4 หัถพิพิธ | หมวดสังคมศึกษา ศาสนาและวัฒนธรรม ห้องสมุดเฉลิมพระเกียรติ และศูนย์อาเซียนศึกษา |  |
| อาคาร 5 นิมิตกสิกรรม | หมวดวิทยาศาสตร์ และห้องสมุดเฉลิมพระเกียรติ |  |
| อาคาร 6 อาคาร เกษตร-ศิลป์ | หมวดศิลปะและห้องชุมนุมต้นกล้า ก้าวกล้าสันป่าตอง และ โครงการห้องเรียนสีเขียว |  |
| อาคาร 7 คุรุธรรมวิเทศ | หมวดภาษาต่างประเทศ(ภาษาอังกฤษ) |  |
| อาคาร 92 ปี คุณพ่อโต | ศูนย์กลางการติดต่อราชการโรงเรียนสันป่าตองวิทยาคมและอาคารเรียนเทคโนโลยีสารสนเทศ |  |
| อาคารอาคารสุริยารังสรรค์(วิทยาศาสตร์และเทคโนโลยีการอาหาร) | หมวดการงานพื้นฐานอาชีพและเทคโนโลยี(งานหัตถกรรม) และห้องชมรมและศูนย์เพื่อนใจ ทูบีนัมเบอร์วัน |  |
| อาคาร ฝ5 หมวดวิชาศิลปะศึกษา(ดนตรีไทยและนาฏศิลป์) | หมวดศิลปะ(วิชาดนตรีไทยและนาฏศิลป์) |  |
| อาคาร ฝ3 เขียนแบบและไฟฟ้า | หมวดการงานพื้นฐานอาชีพและเทคโนโลยี(เขียนแบบและไฟฟ้า) |  |
| อาคารเรียนดนตรีสากล | หมวดศิลปะ (วิชาดนตรีสากล) |  |
อาคารเรียน สถานที่และสิ่งก่อสร้างอื่น ๆ > อาคารเรียนเอนกประสงค์

| อาคาร | คำอธิบาย | รูป |
| --- | --- | --- |
| อาคารประชุมเอนกประสงค์ปรับอากาศ | หอประชุมเอนกประสงค์ของโรงเรียน |  |
| ศูนย์วัฒนธรรมอำเภอสันป่าตอง (โรงเรียนสันป่าตองวิทยาคม) | เรือนไม้ทรงล้านนาศูนย์วัฒนธรรมของอำเภอสันป่าตอง |  |
| ศูนย์อาหารโรงเรียนสันป่าตองวิทยาคม อาคารแก้วกัลยาและเรือนราชพฤกษ์ | โรงอาหารโรงเรียน |  |
| อาคารรู้แพ้ รู้ชนะ รู้อภัย | หมวดวิชาสุขศึกษาและพลศึกษา |  |
| อาคารศาลาธรรมสถานเฉลิมพระเกียรติฯ (จัดสร้างโดยมูลนิธิพระบรมธาตุดอยสุเทพ เมื่อวันที่ 14 กรกฎาคม พ.ศ. 2551) | ศาลาธรรม หน้าอาคาร 4 |  |
| อาคารเฉลิมพระเกียรติ 84 พรรษา | โรงยิม สนามวอลเลย์บอล และที่ทำการคณะสีโรงเรียน |  |
อาคารเรียน สถานที่และสิ่งก่อสร้างอื่น ๆ > สถานที่ สิ่งก่อสร้างอื่น ๆ ที่สำคัญ

| สิ่งก่อสร้าง/สถานที่ | อธิบาย | รูป |
| --- | --- | --- |
| พระพุทธรัตนมงคลเมธี | พระพุทธรูป(ปางลีลา)ประจำโรงเรียน ประดิษฐาน ณ หน้าโรงเรียน |  |
| พระพุทธสันติมงคล | พระพุทธรูป(ปางมารวิชัย)ประจำโรงเรียน ประดิษฐาน ณ หน้าอาคาร 92 ปี คุณพ่อโต |  |
| พระพุทธสิริโลกนาถสันป่าตอง | พระพุทธรูป(ปางมารวิชัย) ประดิษฐาน ณ หน้าเสาธง |  |
| เจดีย์พระบรมสารีริกธาตุ | เจดีย์พระบรมสารีริกธาตุ ประดิษฐาน ณ ด้านหลังอาคารเฉลิมพระเกียรติ 84 พรรษา |  |
ศิษย์เก่าและศิษย์ปัจจุบันที่มีชื่อเสียง

นายไทยวุฒิ ขันแก้ว ผู้อำนวยการสำนักการโยธา กรุงเทพมหานคร
พลตรีทิม เรือนโต รองผู้อำนวยการรักษาความมั่นคงภายในจังหวัดยะลา
นายทอง พันทอง รองนายแพทย์สาธารณสุขจังหวัดเชียงใหม่
เทอดไท ชัยนิยม (มานิตย์) นักร้องและศิลปินล้านนา
นายสุริยนต์ ปันทะนะ สมาชิกอบจ.เชียงใหม่ ศิษย์เก่าสว. รุ่น 32/35
นางสาวอรวี สิโรรส ยุวทูตกีฬามหาวิทยาลัยโลกฤดูร้อน ครั้งที่ 24 (Universiade Ambassador) ศิษย์เก่าสว. รุ่น 45/48
นางสาวพัชนิดา ไชยยาศรี (โบว์จ๋า) ผู้เข้ารอบ 44 คนสุดท้าย มิสไทยแลนด์ยูนิเวิร์ส 2008 และรองชนะเลิศอันดับ 3 นางสาวเชียงใหม่ ปี 2549
นางสาวอมรรัตน์ ปัญญา (ขวัญข้าว) นางงามบุปผาชาติ จ.เชียงใหม่ ประจำปี 2549
ดร.เครือวัลย์ จันทร์แก้ว  อาจารย์ภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัย, ศิษย์เก่ารุ่น 33/36
นายแพทย์จรัส สิงห์แก้ว  ผู้อำนวยการโรงพยาบาลสารภี จังหวัดเชียงใหม่
สิบเอกกมล ประเสริฐ นักกีฬาทีมชาติไทย ประเภทกีฬาชินลง เนปิดอว์เกมส์ คว้า 1 เหรียญทอง 2 เหรียญเงิน เหรียญทองซีเกมส์ จากการแข่งขันที่ประเทศสิงคโปร์
อบเชย เวียงพิงค์ (อบเชย ศรีสุข) นักร้องหญิง บทเพลงปี๋ใหม่เมือง อัลบั้มแอ่วเมืองเหนือ
น.ส.กานต์ธิดา หนูรุ่น นักกีฬาเรือพายเยาวชนทีมชาติไทย
การแข่งขันระดับภูมิภาคและระดับประเทศ

โครงการเยาวชนพลยุติธรรม ช่วงชั้น4(มัธยมศึกษาปีที่ 4-6) รางวัลชนะเลิศระดับประเทศ ปีการศึกษา 2549 โครงการพูดเพื่อชาติ
โรงเรียนรางวัลพระราชทาน ระดับมัธยมศึกษาขนาดใหญ่ ประจำปีการศึกษา 2549
โรงเรียนรางวัลพระราชทาน ระดับมัธยมศึกษาขนาดใหญ่ ประจำปีการศึกษา 2556
แผนการเรียนในระดับชั้นมัธยมศึกษาตอนปลาย

วิทยาศาสตร์-คณิตศาสตร์  เป็นห้องเรียนพิเศษวิทยาศาสตร์ในการดูแลของกระทรวงวิทยาศาสตร์และเทคโนโลยีและอีก 4 ห้องเรียนเป็นห้องเรียนวิทยาศาสตร์ปกติ เน้นการเรียนการสอนในการปฏิบัติจริงตามหลักทฤษฎี การเรียนการสอนตามเนื้อหาหลักสูตรที่เน้นวิทยาศาสตร์ และคณิตศาสตร์เป็นหลัก
คณิตศาสตร์-ภาษาอังกฤษ  เน้นการเรียนในด้านภาษาอังกฤษ และการคิดคำนวณทางด้านคณิตศาสตร์
ภาษาอังกฤษ-ภาษาฝรั่งเศส เน้นการเรียนภาษา วัฒนธรรมประเทศ และการสื่อสารกับเจ้าของภาษาโดยตรง
ภาษาอังกฤษ-ภาษาญี่ปุ่น เน้นการเรียนภาษา วัฒนธรรมประเทศ และการสื่อสารกับเจ้าของภาษาโดยตรง
ภาษาอังกฤษ-ภาษาจีน เน้นการเรียนภาษา วัฒนธรรมประเทศ และการสื่อสารกับเจ้าของภาษาโดยตรง
ภาษาอังกฤษ-ภาษาเกาหลี เน้นการเรียนภาษา วัฒนธรรมประเทศ และการสื่อสารกับเจ้าของภาษาโดยตรง
ภาษาอังกฤษ-สังคมศึกษา เน้นการเรียนครบทั้งสาระของหมวดสังคมในยุคโลกาภิวัฒน์
แหล่งข้อมูลอื่น

| ด ค กโรงเรียนเครือข่ายเพื่อนคุณธรรม (กล้าแผ่นดิน) |
| --- | --- |
ภาคเหนือ:  ปงรัชดาภิเษก  สันป่าตองวิทยาคม  เทศบาล ๑ กิตติขจร  จุนวิทยาคม  แม่ใจวิทยาคม  เชียงคำวิทยาคม 
ภาคตะวันออกเฉียงเหนือ:  นาวังศึกษาวิช  ภูกระดึงวิทยาคม  ศรีสองรักษ์วิทยา  โนนไทยคุรุอุปถัมภ์  ปทุมเทพวิทยาคาร  เมืองมุกวิทยาคม  นาวาราชกิจพิทยานุสรณ์  บุญฑริกวิทยาคาร 
ภาคกลาง:  พระหฤทัยคอนแวนต์  กงไกรลาสวิทยา  พยุหะพิทยาคม  เพชรละครวิทยา  ศรีมงคลวิทยาคม  อ้อมน้อยโสภณชนูปถัมภ์ 
ภาคตะวันออก:  สนามชัยเขต 
ภาคใต้:  กันตังพิทยากร  กาญจนาภิเษกวิทยาลัย สุราษฎร์ธานี 
ด้านหน้าโรงเรียนในปัจจุบัน
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 9 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดสุรินทร์)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ไทยรักไทย | 414,907 | 70.80% |  |
|  | ชาติไทย | 62,909 | 10.73% |  |
|  | อื่น ๆ | 108,206 | 18.47% |  |
| ผลรวม | ผลรวม | 586,022 | 100.00% | – |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสุรินทร์
| พรรค | พรรค | คะแนนเสียง | ร้อยละ |
| --- | --- | --- | --- |
|  | ชาติไทย (1) | 62,909 | 10.73 |
|  | กิจสังคม (2) | 1,498 | 0.26 |
|  | พัฒนาชาติไทย (3) | 1,516 | 0.26 |
|  | ประชาธิปัตย์ (4) | 29,778 | 5.08 |
|  | ประชาชนไทย (5) | 2,488 | 0.42 |
|  | คนขอปลดหนี้ (6) | 4,944 | 0.84 |
|  | ธรรมชาติไทย (7) | 998 | 0.17 |
|  | แผ่นดินไทย (8) | 2,287 | 0.39 |
|  | ไทยรักไทย (9) | 414,907 | 70.80 |
|  | ความหวังใหม่ (10) | 1,632 | 0.28 |
|  | มหาชน (11) | 46,586 | 7.95 |
|  | ประชากรไทย (12) | 958 | 0.16 |
|  | ไทยช่วยไทย (13) | 1,371 | 0.23 |
|  | แรงงาน (14) | 1,019 | 0.17 |
|  | ชาติประชาธิปไตย (15) | 1,003 | 0.17 |
|  | กสิกรไทย (16) | 622 | 0.11 |
|  | ทางเลือกที่สาม (17) | 373 | 0.06 |
|  | รักษ์ถิ่นไทย (18) | 900 | 0.15 |
|  | พลังเกษตรกร (19) | 9,495 | 1.62 |
|  | พลังประชาชน (20) | 738 | 0.13 |

| บัตรดี | บัตรดี | 586,022 | 95.67 |
| บัตรเสีย | บัตรเสีย | 21,868 | 3.57 |
| ไม่ประสงค์ลงคะแนน | ไม่ประสงค์ลงคะแนน | 4,667 | 0.76 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 612,558 | 62.91 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 973,654 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

ประกอบไปด้วยอำเภอเมืองสุรินทร์ (ยกเว้นตำบลแสลงพันธ์ ตำบลเฉนียง ตำบลนาบัว ตำบลบุฤๅษี ตำบลราม ตำบลเมืองที ตำบลแทนมีย์ ตำบลสำโรง ตำบลตาอ็อง และตำบลสลักได)
| ผลการเลือกตั้งสมาชิกสภาผู้แทนราษฎร เขต 1 จังหวัดสุรินทร์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสุรินทร์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสุรินทร์> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสุรินทร์> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสุรินทร์> % | ผลการเลือกตั้งสมาชิกสภาผู้แทนราษฎร เขต 1 จังหวัดสุรินทร์> ± |
| --- | --- | --- | --- | --- | --- |
|  | ไทยรักไทย   | ชูชัย มุ่งเจริญพร (9)* | 43,594 | 65.21 |  |
|  | มหาชน  | กานนท์ เรืองกาญจนเศรษฐ์ (11) | 12,596 | 18.84 |  |
|  | ประชาธิปัตย์   | อัครเดช สุพรรณฝ่าย (4) | 7,613 | 11.39 |  |
|  | ชาติไทย  | บุญติด สุระประพจน์ (1)✔ | 2,561 | 3.83 |  |
|  | ประชาชนไทย | นักสิทธิ์ อุ่นจิต (5) | 485 | 0.73 |  |
| ผลรวม | ผลรวม | ผลรวม | 66,849 | 100.00 | — |

| บัตรดี | บัตรดี | บัตรดี | 66,849 | 90.42 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,877 | 3.89 | – |
| บัตรเสีย | บัตรเสีย | บัตรเสีย | 4,202 | 5.68 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 73,928 | 66.40 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 111,330 | 100.00 | — |
: ไทยรักไทย   รักษาที่นั่ง